**AMENAJARE PARC - COMUNA ȘINTEREAG**

Consiliul Local al Comunei Șintereag dorește să amenajeze un parc amplasat in intravilanul localitatii Șintereag, judetul Bistrita-Nasaud.

 Terenul este amplasat în centrul localității Șintereag, în imediata vecinătate a clădirii primăriei comunei și a bisericii – monument istoric.

 Pentru realizarea acestui proiect s-a propus amenajarea parcului existent și realizarea unei amenajări urbane.

 Amenajarea propusă pentru parc va conține trei zone majore de interes, și anume: skate parc, zonă de loc de joacă pebtru copii și zona fântânii arteziene. Aceste trei zone de interes propuse vor fi legate între ele prin intermediul unei alei pietonale.

 De asemenea se va amenaja și o zonă de parcare cu 13 locuri, în partea de sud a parcului.

 Prin implementarea acestui proiect se urmărește: îmbunătăţirea infrastructurii locale, punerea în valoare a potenţialului economic şi social al localității, dezvoltarea durabilă a mediului rural, dezvoltarea de spații multifuncționale – spaţii de educație și petrecere a timpului liber și îmbunătăţirea condiţiilor de mediu și a sănătăţii populaţiei.



